Belasco Theatre

**Belasco Theatre** er et Broadway-teater som ligger på 111 West 44th Street på Manhattan i New York. Teateret ble bygget til impresarioen David Belasco og er designet av arkitekten George Keister. Det åpnet i 1907 og hadde opprinnelig navnet **Stuyvesant Theatre**, før det fikk sitt nåværende navn i 1910.

Teaterets oppsetninger inkluderer *[[The Rocky Horror Show]]*, *[[Golden Boy (skuespill)|Golden Boy]]*, *[[Hamlet]]*, *[[Den gale fra Chaillot]]*, *[[Et dukkehjem]]*, *[[Don't Drink the Water (skuespill)|Don't Drink the Water]]*, *[[Hedwig and the Angry Inch (musikal)|Hedwig and the Angry Inch]]*, *[[American Buffalo (skuespill)|American Buffalo]]*, *[[Bygmester Solness]]*, *[[A Raisin in the Sun]]*, *[[Dead End (skuespill)|Dead End]]*, *[[Julius Cæsar (skuespill)|Julius Cæsar]]*, *[[Follies]]* og *[[End of the Rainbow]]*.

## Historie
Belasco Theatre ble bygget av Meyer R. Bimberg til impresarioen David Belasco. Bimberg hadde tjent seg rik ved å selge jakkemerker med politiske motiv. Teateret ble designet av arkitekten George Keister og kostet rundt 750 000 dollar å bygge. Interiøret bestod av Tiffany-belysning og takpaneler, forseggjort treverk og vidstrakte veggmalerier av den amerikanske kunstneren Everett Shinn. Belasco benyttet en tiroms dupleks takleilighet som bolig og kontor.

Belasco hadde allerede et teater oppkalt etter seg (det nåværende New Victory Theater), så det nye teateret fikk navnet Stuyvesant Theatre. Det åpnet 16. oktober 1907 med musikalen *A Grand Army Man*, produsert av Belasco og med blant andre David Warfield og Antoinette Perry i hovedrollene. Da det opprinnelige Belasco Theatre endret navn til Republic Theatre i 1910, ble Stuyvesant Theatre oppkalt etter Belasco i stedet.

Etter Belascos død i 1931, ble teateret først utleid til skuespillerinnen Katharine Cornell og deretter til dramatikeren Elmer Rice. Teaterkollektivet Group Theatre satte også opp flere teaterstykker på Belasco Theatre på 1930-tallet. Senere fikk skuespilleren Marlon Brando sitt gjennombrudd i en oppsetning av Maxwell Andersons *[[Truckline Cafe]]*, som hadde premiere 27. februar 1946. Han spilte en liten, men sentral rolle som Sage MacRae. Teaterstykket ble en flopp, men Brandos prestasjoner ble hyllet i pressen.

The Shubert Organization kjøpte Belasco Theatre i 1948. Det ble utleid til NBC, som brukte det som radioteater fra 1949 til 1953, før det igjen ble et vanlig teater. Fra 2009 til 2010 ble Belasco Theatre pusset opp for 14,5 millioner dollar, der målet var å renovere og restaurere det til den tilstanden det var i da Belasco var i live.

## Utvalgte oppsetninger
* 1908: *[[The Warrens of Virginia (skuespill)|The Warrens of Virginia]]*
* 1910: *[[Just a Wife]]*
* 1916: *[[Seven Chances (skuespill)|Seven Chances]]*
* 1927: *[[Hit the Deck (musikal)|Hit the Deck]]*
* 1935: *[[Awake and Sing!]]*; *[[Dead End (skuespill)|Dead End]]*; *[[Waiting for Lefty]]*
* 1937: *[[Golden Boy (skuespill)|Golden Boy]]*
* 1938: *[[Rocket to the Moon (skuespill)|Rocket to the Moon]]*
* 1941: *[[Clash by Night]]*
* 1945: *[[Kiss Them for Me (skuespill)|Kiss Them for Me]]*
* 1946: *[[Truckline Cafe]]*
* 1948: *[[Den gale fra Chaillot]]*
* 1955: *[[Will Success Spoil Rock Hunter? (skuespill)|Will Success Spoil Rock Hunter?]]*
* 1956: *[[Fanny (musikal)|Fanny]]*
* 1959: *[[A Raisin in the Sun]]*
* 1964: *[[Smeltedigelen (skuespill)|Smeltedigelen]]*
* 1966: *[[The Subject Was Roses]]*; *[[Søster George]]*
* 1968: *[[Don't Drink the Water (skuespill)|Don't Drink the Water]]*
* 1971: *[[Oh! Calcutta!]]*
* 1975: *[[The Rocky Horror Show]]*
* 1977: *[[American Buffalo (skuespill)|American Buffalo]]*
* 1979: *[[The Goodbye People]]*
* 1980: *[[Your Arms Too Short to Box with God]]*
* 1981: *[[Ain't Misbehavin' (musikal)|Ain't Misbehavin']]*
* 1986: *[[Som dere vil ha det]]*/*[[Macbeth (skuespill)|Macbeth]]*/*[[Romeo og Julie]]*
* 1992: *[[Bygmester Solness]]*
* 1995: *[[Hamlet]]*
* 1997: *[[Et dukkehjem]]*
* 2000: *[[James Joyce's The Dead]]*
* 2001: *[[Follies]]*
* 2002: *[[Frankie og Johnny (skuespill)|Frankie og Johnny]]*
* 2003: *[[Enchanted April (skuespill fra 2003)|Enchanted April]]*
* 2004: *[[Dracula, the Musical]]*
* 2005: *[[Julius Cæsar (skuespill)|Julius Cæsar]]*
* 2007: *[[Journey's End]]*
* 2008: *[[Passing Strange]]*
* 2009: *[[Joe Turner's Come and Gone]]*
* 2010: *[[Women on the Verge of a Nervous Breakdown (musikal)|Women on the Verge of a Nervous Breakdown]]*
* 2012: *[[End of the Rainbow]]*
* 2013: *[[Helligtrekongersaften (skuespill)|Helligtrekongersaften]]*/*[[Richard III (skuespill)|Richard III]]*
* 2014: *[[Hedwig and the Angry Inch (musikal)|Hedwig and the Angry Inch]]*
* 2016: *[[Blackbird (skuespill)|Blackbird]]*

## Referanser




## Litteratur
*  
* 
* 

## Eksterne lenker
* 
* 
* Belasco's Ghost på bloggen til Museum of the City of New York